தன் தடக் கைகள் நீட்டிப் பற்றினன், தாதை ஒப்பான்.	49 கண் கொள அரிது; மீது கார் கொள அரிது; திண் கால் எண் கொள அரிது; இராவும் இருள் கொள அரிது; மாக விண் கொள நிவந்த மேரு வெள்குற, வெதும்பி உள்ளம் புண் கொள, உயர்ந்தது; இப் பார் பொறை கொள அரிது போலாம்.	50 பொங்கு ஒளி நெடு நாள் ஈட்டி, புதிய பால் பொழிவது ஒக்கும் திங்களை நக்குகின்ற இருள் எலாம் வாரித் தின்ன, அம் கை பத்து-இரட்டியான்தன் ஆணையால், அழகு மாணப்